Author: Csendesné Kovács Edit
Last saved by: Kovács Edit
Company: Isztimer

J E G Y Z Ő K Ö N Y V

Készült: Isztiméri Német Kisebbségi Önkormányzat 2010. december 1-én megtartott üléséről.

Az ülés helye: Polgármesteri Hivatal Isztimér, Köztársaság u. 77

Jelen vannak: 	Gerstmár Szilvia	 	elnök
		Schneider György		elnökhelyettes
		Krausz Vendelné		képviselő
		Müllner Sándor		képviselő
		
Meghívott:  	Kovács Edit		körjegyző
		Orbán Tibor Nesztor		polgármester	
Bregócs Lászlóné		gazdálkodási főmunkatárs				

I.

Napirend előtti esemény

Gerstmár Szilvia elnök: 
Köszöntötte a megjelenteket. Megállapította, hogy az ülés határozatképes, mivel a megválasztott 4 fő képviselőből 4 fő jelen van.  Jegyzőkönyv hitelesítőnek javasolta kijelölni Müllner Sándor képviselőt, mellyel a testület 4 igen szavazattal egyetértett.  Javaslatot tett az ülés napirendjére a meghívóban közöltek szerint, amit a testület 4 igen szavazattal elfogadott az alábbiak szerint:
 
1)	Az Isztiméri Német Kisebbségi Önkormányzat 2011. évi költségvetési koncepciója
2)	Az Isztiméri Német Kisebbségi Önkormányzat 2010. évi háromnegyed-éves beszámolója
3)	Az Isztiméri Német Kisebbségi Önkormányzat 2010. évi költségvetésének módosítása
4)	Egyebek

II. 

Napirendek tárgyalása

1)	Az Isztiméri Német Kisebbségi Önkormányzat 2011. évi költségvetési koncepciója
	Előterjesztő: Gerstmár Szilvia elnök

Előterjesztés a jegyzőkönyvhöz csatolva.

Gerstmár Szilvia elnök:
Elmondta, hogy német kisebbségi önkormányzat lévén a nemzetiségi vonal kiemelt támogatását tartaná fontosnak. Az egyéb támogatásokat sem vonná meg teljesen, de véleménye szerint nem kellene minden önszerveződés támogatását - akár szükségük van arra akár nincs - a költségvetésbe betervezni. Tartalékba nagyobb összeget helyezne, hisz erre a pályázati önerő miatt is szükség lenne, és amennyiben az önszerveződések jól működnek, év közben külön kérelem elbírálása után ebből a keretből kaphatnának. 
Mindezekre tekintettel a kiküldött előterjesztéshez képest változtatásokat javasolt. Kérte a képviselők véleményét.

Krausz Vendelné képviselő:
A Baba-mama klub már megvette a játékokat, véleménye szerint nekik most nem szükséges támogatást nyújtani.  

Schneider György elnök:
Felhívta a figyelmet arra, hogy a távközlési díj és a Bakonyért VAE tagdíj kimaradt a koncepcióból.

Müllner Sándor képviselő:
Ismertette a Kazinczy Ferenc Általános Iskola igazgatójának levelét. Az Igazgató Asszony arra kérte a képviselőket, hogy az iskola nyílászáró cseréjének költségeihez a kisebbségi önkormányzat a lehetőségeihez mérten járuljon hozzá. 
A koncepcióba erre a célra 50 ezer Ft betervezését javasolta. 

Bregócs Lászlóné gazdálkodási főmunkatárs:
A kiküldött előterjesztésben 500 ezer Ft-os pénzmaradvány szerepel, de mivel nem várható már év végéig nagyobb kiadás, ezért ezt az összeget felemelhetjük 1.000 ezer Ft-ra, így a bevételi oldal 1.566 ezer Ft-ra emelkedik. A pénzeszköz átadásokat a korábbi évek gyakorlatának megfelelően terveztük, de lehet ezen változtatni. 

Hosszas egyeztetést követően a képviselők arra az álláspontra jutottak, hogy a Nyugdíjasklub berkein belül működő Bakony Népdalkört külön nem támogatják. Nem támogatják továbbá a Baba-mama Klubot, az Ifjúsági Egyesületet és a Bice-bóca Tánccsoportot, a Tűzoltó és Védő Egyesület támogatását pedig 50 ezerről 30 ezer Ft-ra csökkentik.  Az Ifjúsági Egyesület és a Bice-Bóca Táncsoport támogatását azért nem javasolják, mert felmerült, hogy ezek a szervezetek talán már nem is működnek. 

Egyéb kérdés, hozzászólás nem volt, a jelenlevők 4 igen szavazattal, ellenvélemény és tartózkodás nélkül az alábbi határozatot hozták:

Isztiméri Német Kisebbségi Önkormányzat
10/2010. (XII.1.) NKÖ.sz. határozata
Isztiméri Német Kisebbségi Önkormányzat
2011. évi koncepciójáról 

Az Isztiméri Német Kisebbségi Önkormányzat az önkormányzat 2011. évi költségvetési koncepcióját az alábbiak szerint elfogadta:
| Megnevezés: | Összeg (ezer Ft): |
| Bevételek: | |
| Állami támogatás: | 566 |
| Előző évi pm.: | 1 000 |
| Bevételek összesen: | 1 566 |
| Kiadások: | |
| Készletbeszerzés: | 50 |
| Távközlési díjak: | 30 |
| Egyéb üzemelt, fenntart. kiadások: | 50 |
| Anna-napi rendezvény ktgei | 100 |
| Vásárolt termékek és szolg. ÁFÁ-ja: | 40 |
| Belföldi kiküldetés | 20 |
| Dologi kiadások | 290 |
| Edelweiss kórus tám. | 200 |
| Nyelvvizsgázók tám. | 30 |
| Nyugdíjas Klub tám. | 30 |
| Bakonyért VAE tagdíj | 11 |
| Tűzoltó és védő egyesület tám. | 30 |
| Taliga tánccsoport tám. | 30 |
| Sportegyesület támogatása | 30 |
| Kazinczy Iskola támogatása | 50 |
| Óvodai német nyelvoktatás tám. | 48 |
| Pénzeszköz átad., tám., összesen: | 459 |
| Tartalék: | 817 |
| Kiadások összesen: | 1 566 |

Határidő: 2010. december 15.
Felelős: Elnök

2)	Az Isztiméri Német Kisebbségi Önkormányzat 2010. évi háromnegyed-éves beszámolója
Előterjesztő: Gerstmár Szilvia elnök

Előterjesztés a jegyzőkönyvhöz csatolva.

Gerstmár Szilvia elnök: 
Ismertette a beszámoló adatait. Emlékeztette a képviselőket arra, hogy ezek tényadatok, kérte a beszámoló elfogadását. 

Kérdés, hozzászólás nem volt, a jelenlevők 4 igen szavazattal, ellenvélemény és tartózkodás nélkül az alábbi határozatot hozták:

Isztiméri Német Kisebbségi Önkormányzat
11/2010. (XII.1.) NKÖ sz. határozata
 Isztiméri Német Kisebbségi Önkormányzat
2010. évi háromnegyed-éves beszámolójáról

Az Isztiméri Német Kisebbségi Önkormányzat a 2010. évi háromnegyed-éves gazdálkodásáról szóló beszámolót

	852 ezer Ft bevétellel
	352 ezer Ft kiadással elfogadta.

| | | adatok ezer Ft-ban |
Megnevezés: | Eredeti | Módosított | Teljesítés |
| előirányzat | előirányzat | ezer Ft | % |
Bevételek: | | | | |
Állami támogatás: | 566 | 566 | 851 | 150,4 |
Kamatbevételek: | 0 | 0 | 1 | 0,0 |
Előző évi pm.: | 735 | 735 | 0 | 0,0 |
Bevételek összesen: | 1 301 | 1 301 | 852 | 65,5 |
Kiadások: | | | | |
Készletbeszerzés | 50 | 50 | 77 | 154,0 |
Távközlési díj | 20 | 20 | 9 | 45,0 |
Egyéb.üzemelt.,fennt.szolg.(Anna nap 100 e Ft) | 150 | 150 | 71 | 47,3 |
Vásárolt termékek és szolgáltatások áfá-ja | 43 | 43 | 38 | 88,4 |
Belföldi kiküldetés | 0 | 0 | 3 | 0,0 |
Dologi kiadások | 263 | 263 | 198 | 75,3 |
Edelweiss kórus tám. | 200 | 200 | 0 | 0,0 |
Nyelvvizsgázók tám. | 30 | 30 | 20 | 66,7 |
Nyugdíjasklub támogatása | 30 | 30 | 15 | 50,0 |
Bakony Népdalkör támogatása | 20 | 20 | 10 | 50,0 |
Tűzoltó és Védő Egyesület támogatása | 50 | 50 | 0 | 0,0 |
Ifjúsági Egyesület támogatása | 30 | 30 | 0 | 0,0 |
Taliga tánccsoport támogatása | 30 | 30 | 0 | 0,0 |
Bice-bóca tánccsoport támogatása | 30 | 30 | 0 | 0,0 |
Baba-mama klub támogatása | 30 | 30 | 0 | 0,0 |
Sportegyesület támogatása | 30 | 30 | 50 | 166,7 |
Bakonyért VAE tagdíj | 0 | 0 | 11 | 0,0 |
Óvodai német nyelvoktatás támogatása | 48 | 48 | 48 | 100,0 |
Pénzeszköz átad., tám., összesen: | 528 | 528 | 154 | 29,2 |
Tartalék | 510 | 510 | 0 | 0,0 |
Kiadások összesen: | 1 301 | 1 301 | 352 | 27,1 |

Határidő: 2010. december 15.
Felelős: elnök

3)	Az Isztiméri Német Kisebbségi Önkormányzat 2010. évi költségvetésének módosítása
Előterjesztő: Gerstmár Szilvia elnök

Előterjesztés a jegyzőkönyvhöz csatolva.

Gerstmár Szilvia elnök: 
Az állami támogatás összegét 566 ezer Ft-ra terveztük, de év közben 285 ezer Ft feladatalapú támogatást is kaptunk, így a bevételi oldal 1.566 ezer Ft-ra növekedett. A 285 ezer Ft-os összeget a kiadások között az alábbiak szerint osztottuk fel:
A dologi kiadásokat 84 ezer Ft-tal növeltük az anyagbeszerzés, az áfa és a belföldi kiküldetésekre elosztva, a pénzeszköz átadásokat 31 ezer Ft-tal növeltük a Bakonyért VAE tagdíjra és a Sportegyesület mosógép vásárlásának támogatására. A fennmaradó 170 ezer Ft-ot tartalékunk növelésére fordítottuk.
Kérte a költségvetés módosítás elfogadását.

Kérdés, hozzászólás nem volt, a jelenlevők 4 igen szavazattal, ellenvélemény és tartózkodás nélkül az alábbi határozatot hozták:

Isztiméri Német Kisebbségi Önkormányzat
12/2010. (XII.1.) NKÖ sz. határozata
 Isztiméri Német Kisebbségi Önkormányzat
2010. évi költségvetésének módosításáról

Az Isztiméri Német Kisebbségi Önkormányzat a 2010. évi költségvetését

 	1.586 ezer Ft bevétellel
	1.586 ezer Ft kiadással hagyja jóvá.

| adatok ezer Ft-ban | |
Megnevezés: | Eredeti | Módosított |
| előirányzat | előirányzat | |
Bevételek: | | | |
Állami támogatás: | 566 | 851 | 285 |
Kamatbevételek: | 0 | 0 | |
Előző évi pm.: | 735 | 735 | |
Bevételek összesen: | 1 301 | 1 586 | |
Kiadások: | | | |
Egyéb anyagbeszerzés | 50 | 100 | 50 |
Távközlési díj | 20 | 20 | |
Egyéb.üzemelt.,fennt.szolg.(Anna nap 100 e Ft) | 150 | 150 | |
Vásárolt termékek és szolgáltatások áfá-ja | 43 | 67 | 24 |
Belföldi kiküldetés | 0 | 10 | 10 |
Dologi kiadások | 263 | 347 | |
Edelweiss kórus tám. | 200 | 200 | |
Bakonyért VAE tagdíj | 0 | 11 | 11 |
Nyelvvizsgázók tám. | 30 | 30 | |
Nyugdíjasklub támogatása | 30 | 30 | |
Bakony Népdalkör támogatása | 20 | 20 | |
Tűzoltó és Védő Egyesület támogatása | 50 | 50 | |
Ifjúsági Egyesület támogatása | 30 | 30 | |
Taliga tánccsoport támogatása | 30 | 30 | |
Bice-bóca tánccsoport támogatása | 30 | 30 | |
Baba-mama klub támogatása | 30 | 30 | |
Sportegyesület támogatása | 30 | 50 | 20 |
Óvodai német nyelvoktatás | 48 | 48 | |
Pénzeszköz átad., tám., összesen: | 528 | 559 | |
Tartalék | 510 | 680 | 170 |
Kiegyenlítő, függő, átfutó kiadások | 0 | 0 | |
Kiadások összesen: | 1 301 | 1 586 | |
Határidő: folyamatos
Felelős: Elnök

4)	Egyebek

Kovács Edit körjegyző:
Tájékoztatásul közölte, hogy minden önkormányzatnak évente legalább egy alkalommal közmeghallgatást kell tartani. A korábbi években ezt a települési önkormányzattal együtt szoktuk tartani, idén is így terveztük. Az időpont 2010. december 15-én 18.00 óra. A közmeghallgatás testületi ülésnek számít, a határozatképesség miatt kérte a képviselők megjelenését.

Gerstmár Szilvia elnök: 
Tájékoztatta a képviselőket, hogy az újonnan megválasztott Fejér Megyei Német Kisebbségi Önkormányzati képviselő lemondott, de az ügyről jelenleg több információja nincs. Felhívta a figyelmet arra, hogy az isztiméri újságban lesz egy német cikk, szorgalmazná, hogy az ezután megjelenő helyi újságokban is legyen. 
Örömmel venné, ha a Taliga Táncegyüttes német táncokat is megtanulna, amit községi rendezvényeken bemutathatna.
A kisebbségi önkormányzat számláján jelenleg több mint egymillió forint van, véleménye szerint talán célszerű lenne ebből az összegből valamennyit lekötni a magasabb kamatbevétel érdekében. Kérte az ezzel kapcsolatos ügyintézést. 

Egyéb észrevétel, hozzászólás nem hangzott el, az elnök megköszönte a megjelenést, az ülést bezárta. 

K.m.f.

	Müllner Sándor			Gerstmár Szilvia
              Jegyzőkönyv hitelesítő			           Elnök